Туризъм в България - хижа Рибни езера
Намира се между двете Рибни езера /циркус Рибни езера/, в подножието на Острешки рид на 2230 метра надморска височина.
Представлява масивна двуетажна сграда с капацитет 60 места в общи стаи. Санитарните възли, умивалните и баните са общи за цялата сграда. На първия етаж е ресторантът /сезонен/ и лавката. Има туристическа кухня и столова.
Край хижата са изградени няколко дървени бунгала с капацитет 120 места /пружинени нари и легла/ в стаи с по 3,4 и повече легла. Санитарните възли и умивалните са външни. Бунгалата са сезонни.
Хижата е електрифицирана от ВЕЦ и агрегат, водоснабдена, отоплението е с печки на твърдо гориво.
На разположение на туристите има площадка за спортни игри, а езерата предоставят възможност за риболов.
Бяхме в хижата от 30.08 до 3.09.2010 г. Не ни очакваха, защото не успяхме да се свържем предварително с тях, но ни приеха и настаниха без проблем. Бяхме 20 човека, от които 3 деца на 8, 9 и 10 години. Много приятни хора, много сърдечни и любезни. Нямаха представа за нашето посещение, но от вечерта ни осигуриха и храна през целия престой. Възхитена съм от отношението им към нас и търпението им към децата.
Местонахождение: Намира се между двете Рибни езера /циркус Рибни езера/
+42° 6' 43.50", +23° 29' 37.49"
N42.112083,	E23.493746
Надморска височина: 2230 метра
Изходен пункт за обекта: Рилски манастир — 5,15 часа по маркирана пътека през Кирилова /Партизанска/ поляна.
С автомобилен транспорт: Рилски манастир — Кирилова поляна — 7 км асфалтирано шосе, Кирилова поляна — местността Тиха Рила — 9 км по шосе, трошено-каменна настилка.
Местност Тиха Рила — хижа Рибни езера - 0,45 часа пешеходен преход по маркирана пътека.
Стопанин: ДФ „Социален отдих" — гр. Сапарева баня, тел.0701/28 030
За контакти: няма покритие за GSM, дом. 07054 / 25 41
Маршрути: Смрадливото езеро — 1,30 часа
връх Рилец /2713 метра/ — 2,00 часа
връх Канарата /2691 метра/ — 2,00 часа
връх Йосифица/2697 метра/ — 1,15 часа
заслон Кобилино бранище — 4,30 часа
заслон Страшното езеро /през Кобилино бранище/ — 6,30 часа
хижа Мальовица /през Кобилино бранище и Страшното езеро/ — 8,30 часа